CEMEF fa públiques les bases per a la creació de diferents Borses d’Ocupació
2025-07-24

L’empresa pública municipal de Burjassot, CEMEF SLU, ha publicat les bases per a la constitució de diferents borses d’ocupació. Concretament, s’han publicat les bases per a la creació de borses d’ocupació per a auxiliars de suport domiciliari, socorristes, oficial de segona de pintura viària i mural, recepcionistes, auxiliars administratius, tècnic aquàtic i netejador.

Les persones interessades poden consultar les bases en la pàgina web de CEMEF, i en el Portal de Transparència i podran presentar la seua candidatura per correu electrònic, adjuntant la documentació en format PDF a cemef@cemef.com, indicant en cada cas la bossa a la qual aspira com a candidat; per correu certificat dirigit a CEMEF, c/ Mare de Déu dels Desemparats, 26, 46100, Burjassot (València) o bé demanant Cita Prèvia en CEMEF, telefonant al 96 316 02 50 per a entregar la documentació de manera presencial, de dilluns a divendres de 9.00 a 14.00 hores, en les oficines d’empresa municipal, en l’adreça anteriorment descrita.

Les sol·licituds per a poder formar part de les borses d’ocupació convocades es podran presentar fins al 29 d’abril.